b'\n_START_ARTICLE_\nOblegovalni oven\n_START_SECTION_\nUporaba v rudarstvu\n_START_PARAGRAPH_\nPlinij starej\xc5\xa1i v svoji Naturalis Historia opisuje oblegovalni oven, ki se je uporabljal v rudarstvu, kjer je bilo treba raz\xc4\x8dleniti trdo skalo za pridobivanje rude. Drog je imel kovinsko konico, ki je tehtala 150 kilogramov, tako da je celotna naprava tehtala najmanj dvakrat toliko, da bi se ohranilo ravnote\xc5\xbeje. Ali je bila podprta z vrvmi v okvirju ni znano, vendar pa je zelo verjetno, glede na skupno te\xc5\xbeo. Take naprave so v premogovni\xc5\xa1tvu v 19. stoletju v Veliki Britaniji na \xc5\xa1iroko uporabljali pred eksplozivom, ki je bil drag in nevaren za uporabo.\n_START_SECTION_\nModerna uporaba\n_START_PARAGRAPH_\nOvni se \xc5\xa1e vedno uporabljajo tudi v sodobnem \xc4\x8dasu. SWAT (Special Weapons And Tactics) ekipe in druge policijske sile pogosto uporabljajo majhne kovinske ovne za enega ali dva \xc4\x8dloveka, za prisilno odpiranje zaklenjenih vrat. Sodobni ovni imajo v\xc4\x8dasih cilinder, vzdol\xc5\xbe katerega te\xc4\x8de bat, ki se samodejno spro\xc5\xbei ob udarcu ob trd predmet, s \xc4\x8dimer se izbolj\xc5\xa1a zagon.'